
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
Előterjesztés

a személyes gondoskodást nyújtó gyermekjóléti és szociális ellátásokról szóló önkormányzati rendeletre

Martfű Város Önkormányzata Képviselő-testületének 

2016. szeptember 29-i ülésére

Előkészítette:
Szász Éva jegyző

Véleményező:
Pénzügyi, Ügyrendi és Városfejlesztési Bizottság


Egészségügyi, Foglalkoztatási és Szociális Bizottság
Döntéshozatal:
minősített többség 

Tárgyalás módja:
nyilvános ülés

Indokolás

a személyes gondoskodást nyújtó gyermekjóléti és szociális ellátásokról szóló ../2016.(…..) önkormányzati rendelethez

A jelenleg hatályos önkormányzati rendelet felülvizsgálata alkalmával megállapítottuk, hogy több rendelkezése pontosításra szorul, valamint jogszabály szerkesztési szempontból is a rendelet hatályon kívül helyezése és új rendelet alkotása szükséges.

1. §-hoz:

A § a rendelet hatályáról szóló szabályozást tartalmazza. 
2. §-hoz:

Az ellátások formáit szabályozza. 

3-4-5. §-okhoz:
A §-ok az ellátási formák igénybevételének szabályairól rendelkeznek. 
6. §-hoz:

A §-ban a Szociális Kerekasztal összetételét és működését szabályozza. 

7. §-hoz:

A hatályba lépésről és a hatályon kívül helyezésről rendelkezik a §.

Hatásvizsgálat

a személyes gondoskodást nyújtó gyermekjóléti és szociális ellátásokról szóló ../2016.(…..) önkormányzati rendelethez

1. Társadalmi-gazdasági, költségvetési hatása:

Az új rendelet megalkotásával a jogalkalmazást és a lakossági tájékoztatást segítjük elő, az új szabályozás áttekinthetőbb rendelkezéseket tartalmaz arra vonatkozóan, hogy az egyes ellátások iránti igények, mely szervnél és milyen módon kezdeményezhetők.
2. Környezeti és egészségi hatása, következményei:

A rendelet-tervezet elfogadásának nincsenek környezeti és egészségi hatásai, következményei. 

3. Adminisztratív terheket befolyásoló hatás:

A rendelet-tervezet elfogadása nem jár plusz adminisztratív terhekkel.
4. A jogszabály megalkotásának szükségessége, a jogalkotás elmaradásának várható következményei:

A módosítás a felsőbb szintű jogszabályoknak történő megfeleltetést szolgálja.

5. A jogszabály alkalmazásához szükséges személyi, szervezeti, tárgyi és pénzügyi feltételek:

Rendelkezésre állnak.

Martfű, 2016. szeptember 14.
Dr. Papp Antal 

polgármester

MARTFŰ VÁROS ÖNKORMÁNYZATA
KÉPVISELŐ-TESTÜLETÉNEK
../2016.(…...) önkormányzati rendelete

a személyes gondoskodást nyújtó gyermekjóléti és szociális ellátásokról

Martfű Város Önkormányzatának Képviselő-testülete az alaptörvény 32. cikk (2) bekezdésében foglalt hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. törvény 92. § (1) – (2) bekezdésében, a gyermekek védelméről és a gyámügyi igazgatásról szóló 1997. évi XXXI. törvény 29. § (1) – (2) bekezdésében kapott felhatalmazás alapján a személyes gondoskodást nyújtó gyermekjóléti és szociális ellátásokról az alábbi rendeletet alkotja:

1. A rendelet hatálya

1. §
(1)
A rendelet hatálya kiterjed Martfű város közigazgatási területén lakcímmel rendelkező magyar állampolgárokra, bevándoroltakra, és letelepedettekre, hontalanokra, a magyar hatóságok által menekültként vagy oltalmazottként elismert személyekre, az Európai Szociális Kartát megerősítő országoknak Magyarország területén jogszerűen tartózkodó állampolgáraira. 
(2)
A rendelet hatálya kiterjed a szociális alapellátások tekintetében az Szt. 3.§ (3) bekezdés és a gyermekvédelmi alapellátás tekintetében a gyermekek védelméről és a gyámügyi igazgatásról szóló 1997. évi XXXI. törvény 4.§ (1) bekezdés a)-b) pontja szerinti személyekre, továbbá kiterjed a szociális igazgatásról és szociális ellátásokról szóló 1993. évi III. törvény 6.§-ában meghatározott, az önkormányzat illetékességi területén tartózkodó hajléktalan személyekre, amennyiben a hajléktalan személy az ellátás igénybevételekor nyilatkozatában Martfű város közigazgatási területét tartózkodási helyként jelölte meg.
(3)
A rendelet hatálya a bölcsődei ellátás tekintetében az intézmény ellátási területén lakó természetes személyekre terjed ki. 






2. Az ellátások formái
2. §
(1)
Az önkormányzat a következő szociális és gyermekjóléti ellátásokat biztosítja:
a) szociális alapellátások


aa) családsegítés 



ab) étkeztetés 



ac) házi segítségnyújtás 



ad) jelzőrendszeres házi segítségnyújtás 



ae) támogató szolgáltatás 



af) nappali ellátás 


ag) pszichiátriai betegek közösségi ellátása

ah) szenvedélybetegek közösségi ellátása


ai) alacsony küszöbű ellátás
b) gyermekjóléti alapellátások



ba) gyermekjóléti szolgáltatás



bb) gyermekek napközbeni ellátása


(2)
Az (1) bekezdés aa) és ba) pontjában foglalt ellátásokat a Képviselő-testület Martfű Város Önkormányzata Gyermekjóléti és Szociális Szolgáltató Központ, az ab), ac), ad), ae), af) pontban foglalt ellátásokat a Szolnoki Kistérség Többcélú Társulása Gyermekjóléti és Szociális Szolgáltató Központ, az ag) pontban foglalt ellátást a Szolnoki Kistérség Többcélú Társulása Zagyva menti Integrált Központja, az ah) pontban foglalt ellátást a Szolnoki Kistérség Többcélú Társulása Szociális Szolgáltató Besenyszögi Központja, az ai) pontban foglalt ellátást a Szolnoki Kistérség Többcélú Társulása Humán Szolgáltató Központ, a bb) pontban foglalt ellátást Martfű Város Önkormányzata saját intézménye, a Játékvár Óvoda és Bölcsőde útján látja el. 
3. Az ellátások igénybevételének szabályai
3. §
(1)
Az önkormányzat a család- és gyermekjóléti szolgáltatást a településen élő valamennyi lakos számára térítésmentesen biztosítja.
(2)
A család- és gyermekjóléti szolgáltatást nem kell írásban kérelmezni, a kapcsolatfelvétel dokumentálása, a segítségnyújtás, a gondozás külön jogszabályban meghatározott dokumentumok alapján történik.

4. §
(1)
A gyermekek napközbeni ellátását – bölcsődei ellátás – a Képviselő-testület gondozási díj megállapítása nélkül biztosítja.

(2)
A bölcsődei ellátás iránti kérelmet az intézmény vezetőjénél kell benyújtani.

(3)
A bölcsődei felvétel iránti kérelmek elbírálására, az ellátás megszűnésére vonatkozó rendelkezéseket a Játékvár Óvoda és Bölcsőde bölcsődei felvételi szabályzata tartalmazza.

5. §

A Szolnoki Kistérség Többcélú Társulása Gyermekjóléti és Szociális Szolgáltató Központ által nyújtott ellátások igénybevételére, a térítési díjak mértékére, csökkentésére, elengedésére, az ellátások megszűnésére vonatkozó szabályokat a társulási megállapodásban erre kijelölt települési önkormányzat, Szolnok Megyei Jogú Város Közgyűlésének rendelete tartalmazza.

4. Szociálpolitikai Kerekasztal

6. §
(1)
Az önkormányzat a Szociális Szolgáltatástervezési koncepcióban meghatározottak megvalósulására szociálpolitikai kerekasztalt hoz létre.
(2)
A kerekasztal feladata:

a) részt vesz a szolgáltatástervezési koncepció kidolgozásában,

b) folyamatosan figyelemmel kíséri a koncepcióban meghatározott feladatok megvalósulását, végrehajtását.

(3)
A kerekasztal évente legalább egy alkalommal ülést tart.


(4)

A kerekasztal tagjai:




a)
Martfű Város Egészségügyi, Foglalkoztatási és Szociális Bizottságának elnöke,


b)
Martfű Város Önkormányzata Gyermekjóléti és Szociális Szolgáltató Központ vezetője.




c) Helyi Köznevelési Intézmények képviselői




d) Bölcsőde vezetője




e) Védőnők




f) Háziorvosok




g) Egyházak képviselői




h) Civil szervezetek képviselői




i) A Polgármesteri Hivatal aljegyzője


A kerekasztal vezetője: Martfű város polgármestere.

(5)
A szociálpolitikai kerekasztalt a polgármester hívja össze. A polgármester gondoskodik a kerekasztal működésével kapcsolatos szervezési és ügyviteli feladatok ellátásáról. 

(6)
A szociálpolitikai kerekasztal a döntéseit határozati formában hozza meg. A kerekasztal akkor határozatképes, ha a tagok kétharmada jelen van. Az érvényes határozathoz a jelenlévő tagok egyszerű szótöbbsége szükséges. 

Záró rendelkezések

7. §
(1)
E rendelet kihirdetése napját követő napon lép hatályba.

(2)
Hatályát veszti a személyes gondoskodást nyújtó gyermekjóléti és szociális ellátásokról szóló 7/2014.(II.28.) önkormányzati rendelet.


Dr. Papp Antal 






Szász Éva 

polgármester







jegyző

